நிற்கும் இவளை எட்டித் தொடும் ஆர்வத்தோடு கட்டை விரல்களில் நின்று குனிந்தனவே போன்று சாய்ந்து இருந்தன. மெல்லெனக் காற்று வீசியது. குளத்தில் பூத்திருந்த அல்லிப் பூக்களின் தலைகள் ஆடின. அவன் மனதின் கனம் கொஞ்சம் குறைந்தது. அவன் தலைக்கு மேலே , சிறிது பின்னால் ஒரு மீன் கொத்திக் குருவி சிறகடித்துக் குனிந்து நோக்கி நின்றது. திடீரென்று ஜலத்தில் விழுந்து , ஒரு மீனைக் கொத்திப் பறந்தது ; பக்கத்து மரக்கிளையில் உட்கார்ந்தது. குளத்து மேட்டில் , ஒரு குடியானவப் பெண் சாணம் தட்டிக் கொண்டிருந்தாள். அதை , துவைத்துக் கொண்டிருந்த இவள்